1920-جی ایل 28 آوریلده آذربایجاندا شوروی حاکیمیتی‌نین قورولماسیندان سونرا بؤلگه‌نین بؤیوک حیصه‌سی ائرمنی قووّه ‌لری‌نین فاکتیکی نظارتی آلتیندا ایدی. ائله‌جه ده قاراباغین داغلیق حیصه‌سینده ائرمنی قووّه‌‌لری‌نین هوجوم‌لاری داوام ائدیردی. آذربایجان شوروی حؤکومتی (کئچیجی اینقیلاب کومیته‌سی) 1920-جی ایل 30 آوریل تاریخلی نوتاسیندا ائرمنیستاندان زنگه‌زوُر و قاراباغی اؤز قوشون‌لاریندان تمیزله‌مه‌سینی طلب ائتمیشدی.